FreeCol:Colopedia.concepts.efficiency.description/da

Effektiviteten i dine kolonier afhænger af deres støtte til ideen om uafhængighed. Hvis 50% af kolonisterne støtter et oprør, vil kolonien opnå en produktionsbonus på +1. Så snart der er 100% tilslutning til oprøret, vil produktionsbonussen stige til +2. Hvis antallet af royalister, på den anden side, overstiger grænsen for dårlig forvaltning, vil kolonien få en produktionsstraf på -1. Skulle antallet af royalister overstige grænsen for meget dårlig forvaltning bliver straffen sat op til -2. Disse to grænser afhænger af sværhedsgraden og kan ændres i sværhedsgradsrapporten. For at øge effektiviteten i en koloni skal du mindske befolkningen, eller skabe flere frihedsklokker.